Във връзка с постъпило Уведомление с вх. № ОВОС-1180-3/18.04.2022г. за инвестиционно предложение (ИП): „Ферма за туризъм и магазин за търговска дейност на продукти добити от лавандуловото поле и ФЕЦ върху покрива на сградата.“, в поземлен имот с идентификатор № 24000.10.4, с. Дуванлии, община Калояново, област Пловдив, **с възложители: Г-ЖА М. ВЪЛКОВА, Г-Н Д. ВЪЛКОВ, Г-Н П. ПАСКАЛЕВ, Г-Н И. ПАСКАЛЕВ и Г-ЖА Е. ПЕТРОВА,** на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

С инвестиционно предложение се предвижда изготвяне на ПУП-ПРЗ /промяна на предназначение на земеделска земя/ на 2,0 дка от поземлен имот с идентификатор № 24000.10.4, с. Дуванлии, община Калояново, област Пловдив, целият с площ 18,798 дка и образуване на УПИ I-4, за „търговия, услуги, паркинг и енергопроизводство“. С ИП се предвижда изграждане на сграда за търговия - магазин, ФЕЦ върху покрива на сградата и обособяване на места за паркиране на кемпери, каравани и автомобили. Така заявеното ИП попада в обхвата на т. 12, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Калояново и Кметство с. Дуванлии

Отговорено от РИОСВ-Пловдив на 26.05.2022г.